Document ID: 31998D0566

Padomes Lēmums
(1998.gada 20. jūlijs)
par Eiropas Kopienas un Kanādas savstarpējās atzīšanas nolīguma noslēgšanu
(98/566/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 113. pantu kopā ar 228. panta 2. punkta pirmo teikumu, 228. panta 3. punkta pirmo daļu un 288. panta 4. punktu,
ņemot vērā Komisijas priekšlikumu,
tā kā ir apspriests un ir jāapstiprina 1998. gada 14. maijā Londonā parakstītais Nolīgums starp Eiropas Kopienu un Kanādu par savstarpējo atzīšanu;
tā kā daži uzdevumi attiecībā uz īstenošanu un jo īpaši tiesības grozīt dažus aspektus Nolīguma nozaru pielikumā ir piešķirtas apvienotajai komitejai, kas ir izveidota ar Nolīgumu;
tā kā jānosaka attiecīgā iekšējā kārtība, kas vajadzīga, lai nodrošinātu Nolīguma pareizu darbību, un tā kā jāpiešķir Komisijai pilnvaras izdarīt dažus tehniskus grozījumus Nolīgumā un pieņemt dažus lēmumus attiecībā uz tā īstenošanu,
IR PIEŅĒMUSI ŠO LĒMUMU.
1. pants
Ar šo Eiropas Kopienas vārdā ir apstiprināts Nolīgums starp Eiropas Kopienu un Kanādu par savstarpējo atzīšanu, ieskaitot tā pielikumus.
Nolīgums un tā pielikumi ir pievienoti šim lēmumam.
2. pants
Padomes priekšsēdētājs Kopienas vārdā nosūta Nolīguma XIX pielikumā paredzēto ziņojumu.
3. pants
1. Komisija pārstāv Kopienu apvienotajā komitejā un jauktajās nozaru grupās, kas ir izveidotas ar nozaru pielikumiem un kas paredzētas Nolīguma XI un XII pantā, un Komisijai palīdz īpašā komiteja, ko ieceļ Padome. Komisija, apspriedusies ar šo īpašo komiteju, izskata jautājumus saistībā ar darba uzdevumiem, informācijas apmaiņu un lūgumiem veikt pārbaudes, kas minētas Nolīguma IX un X pantā, XI panta 3. punkta c) un e) apakšpunktā, XII panta 2. punkta b) apakšpunktā un XIII pantā un līdzvērtīgajos nozaru pielikumu noteikumos.
2. Komisija, apspriedusies ar īpašo komiteju, kas minēta šā panta 1. punktā, nosaka Kopienas nostāju attiecībā uz lēmumiem, kas apvienotajai komitejai vai attiecīgā gadījumā jauktajās nozaru grupās jāpieņem attiecībā uz nozaru pielikumu grozījumiem (Nolī- guma XI panta 3. punkta a) apakšpunkts un XI panta 4 punkts) un atbilstības pārbaudi saskaņā ar Nolīguma VIII pantu un XI panta 4. punkta c) apakšpunktu.
3. Visos pārējos gadījumos Kopienas nostāju apvienotajā komitejā vai jauktajās nozaru grupās pēc Komisijas priekšlikuma ar kvalificētu balsu vairākumu nosaka Padome. Tā pati procedūra attiecas uz lēmumiem, ko Kopiena pieņēmusi saistībā ar Nolīguma XV panta 3. punktu un XIX panta 4. punktu.
Briselē, 1998. gada 20. jūlijā

Labels: 18
15
5